recursal/SuperWikiNEXT-32B huggingface dataset:
**Paint** (orixinalmente **Paintbrush**) é un programa editor de fotografía desenvolvido por Microsoft. Paint acompañou ao sistema operativo Microsoft Windows desde a versión 1.0. Sendo un programa básico, inclúese en todas as novas versións deste sistema. Pola súa simplicidade, rapidamente converteuse nunha das aplicacións máis usadas das primeiras versións de Windows -introducindo a varios a debuxar coa computadora por primeira vez- e é aínda fortemente asociado coa inmediata usabilidade de Windows.

Historia
--------

### Versións completas

A primeira versión de Paint introduciuse na primeira versión de Windows, Windows 1.0. Máis tarde foi rebautizado a PaintBrush en Windows 3.0, pero foi cambiado de novo a Paint en Windows 95 e posteriores. Esta versión soamente admite os formatos de arquivo MSP e BMP. O primeiro xa non é compatible.

En Windows XP, tamén garda arquivos GIF estáticos e PNG sen transparencia.

En Windows Vista, cambiáronse as iconas de barra de ferramentas e as cores da paleta de cores. Así mesmo, agregouse un maior número de niveis de desfacer, pasando a ser 10 veces, e un control deslizante de zoom. Esta versión garda os arquivos en formato .jpg de forma predeterminada, que pode afectar á calidade xeral dunha imaxe, especialmente despois de múltiples gardados do arquivo debido ao seu método de compresión.

### Windows 7, Windows 8 e Windows 8.1

En Windows 7 e Windows 8 a versión de Paint fai uso da interface *Ribbon.* Ademais, conta con pinceis "artísticos" compostos por diferentes tons de gris e transparencias para dar un resultado máis realista. Para agregar máis realismo, os pinceis de óleo e acuarela poden pintar soamente unha pequena distancia antes de que o usuario deba volver facer clic. Isto dá a ilusión de que o pincel se descargou de pintura. Tamén se engadiu anti-aliasing ás formas, que poden cambiar de tamaño libremente ata que se *rastericen* cando se selecciona outra ferramenta. Esta versión utiliza o formato de arquivo PNG por defecto para gardar imaxes, o que garante máxima calidade e compatibilidade.

### Windows 10 e Windows 10 Mobile

A versión universal para Windows 10 atópase aínda en desenvolvemento, prevista para ser lanzada coa versión "RS2" de Windows 10. Microsoft xa publicou a nova aplicación universal de Paint na tenda baixo o nome en código "Newcastle", que ven con soporte para figuras 3D, novos pinceis, figuras, opcións, etc.

Características
---------------

Paint utilízase a miúdo para crear *pixel art*.
As versións recentes de Paint permiten ao usuario elixir até tres cores á vez: a cor primaria (clic esquerdo do rato), cor secundaria (clic dereito do rato) e terceira cor (tecla *control* + calquera clic do rato).

Notas
-----

1. ↑  Rivera, Rafael (16 de setembro de 2008). "Short: Ribbon implemented in Windows "7" Paint". Arquivado dende o orixinal o 21 de setembro de 2008. Consultado o 2 de maio de 2009.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Microsoft Paint*** |

### Outros artigos

* Paint.NET
* Krita
* KolourPaint

### Ligazóns externas

* Microsoft páxina de Paint
Bandeira do Primeiro Ministro de Israel
O **Primeiro ministro de Israel** é o xefe do goberno do Estado de Israel. É a figura política máis importante do país e a *Lei Básica de Israel: o goberno* (1968, emendada en 2001) regula as súas responsabilidades así como o funcionamento do executivo. Tanto a súa oficina como a residencia oficial están en Xerusalén. Dende 2021 exerce o cargo Naftali Bennett. O primeiro en exercer o cargo foi David Ben-Gurion en 1948 e o primeiro ministro que máis tempo estivo no cargo foi Benjamin Netanyahu, cun total de 15 anos e 92 días de servizo.

Designación
-----------

O Primeiro Ministro de Israel é proposto polo Presidente do Estado, quen, logo das eleccións lexislativas, escolle a un membro do parlamento como candidato. Este dispón de 28 días para propor á Knesset unha lista de ministros e un programa de goberno. De recibir a confianza parlamentaria, os ministros comezan a exercer as súas funcións, sendo responsables ante o primeiro ministro. Ademais, o primeiro ministro pode asumir algún ministerio. Así, ata 2021, sete primeiros ministros compatibilizaron o seu cargo co de ministro, sendo a de Defensa a carteira predilecta.

Entre 1996 e 2001 o primeiro ministro era directamente escollido pola cidadanía nunhas eleccións diferentes ás parlamentarias. Dende a fundación do cargo en 1948, todos os primeiros ministros formaron gobernos de coalición co obxectivo de asegurar o respaldo da Knesset.

Notas
-----

1. ↑  "Basic Law: Government (1968)". *Knesset*. Consultado o 30-1-2021.
2. ↑  "Estado: poder executivo". *Embaixada de Israel en Madrid*. Consultado o 30-1-2021.
3. ↑  "Basic Law: Government (2001)". *Knesset*. Consultado o 30-1-2021.

Véxase tamén
------------

### Outros artigos

* Knesset
* Presidente de Israel

### Ligazóns externas:

* Web oficial da Oficina do Primeiro Ministro (en inglés)

|  |  |
| --- | --- |
| Control de autoridades | 
* Wd: Q208487
* WorldCat
* VIAF: 134074810
* LCCN: no2007137136

 |
**Ramón Félix Blanco Gómez**, nado en Santa Marta de Moreiras (O Pereiro de Aguiar) o 20 de maio de 1945 e finado en Ventín (Ames) o 25 de decembro de 2001, foi un sindicalista e político galego.

Traxectoria
-----------

Emigrado en Suíza, foi redactor da revista *El Obrero*, editada pola Federación da construción da Unión Sindical suíza. De volta a Galicia, foi elixido secretario de organización da Unión General de Trabajadores (1979), secretario de organización do PSdeG-PSOE e deputado do Parlamento de Galicia polo PSdeG-PSOE nas tres primeiras lexislaturas (1981-1993). Formou parte do primeiro goberno da Xunta en xuño de 1979, presidido por Xosé Quiroga Suárez, por un breve período pois dimitiu o 6 de decembro dese ano. Foi soterrado en Xinzo de Limia.

Vida persoal
------------

Casou con Vita Portela Ribero e foi pai de Roberto, Ana e Aida Blanco Portela.

Notas
-----

1. ↑  Necrolóxica en *La Voz de Galicia*, 26-12-2001, p. 47.

Véxase tamén
------------

### Bibliografía

* Porteiro, Mª Xosé; Perozo, Xosé A. (1981). *Quen é quen no primeiro Parlamento Galego*. Vigo: Xerais. pp. 108–110. ISBN 84-7507-044-2.
Cráter grego do poboado ibérico dos Netos, Cartagena. Mostra do troco comercial ibérico co oriente.
**Mastia** ou **Massia de Tarse**, é o nome dunha antiga cidade ibérica, da tribo dos Mastienos, pertencente á confederación tartesa, situada no sueste da península que tradicionalmente foi asociada á cidade de Cartaxena.

Historia
--------

A primeira descrición da cidade de Mastia aparece na obra intitulada *Ora Maritima*, do poeta latino *Rufo Festo Avieno*, do século IV d.C. aínda que as súas fontes son moito máis antigas, do século VI antes de Cristo. A descrición que dela fai Avieno di desta maneira:

> 
> 
> ... Áchase entón o porto Namnatio que desde o mar abre a súa curva preto da cidade dos massienos. E no fondo do golfo érguense as altas murallas da cidade de Massia...
> 
> 

Non hai probas definitivas de que se refira á cidade de Cartagena, aínda que polo contexto e o resto de descricións de accidentes xeográficos que anteceden e seguen a estes versos, semella que poida referirse a esta cidade. Tamén houbo estudosos que localizaron Mastia nalgún lugar próximo a Mazarrón. Hai unha referencia a Mastia no tratado entre Roma e Cartago do ano 348 adC, como "Μαστια Ταρσειον" (Mastia dos Tartesios), que marcaba o lindeiro que podía atinxir Roma na Península Ibérica. Por Hecateo de Mileto sabemos que algunhas cidades dependían ou estaban baixo o ámbito de influencia de Mastia, así menciona:

- Sixos dos Mastienos. A única que con certa seguridade pode identificarse. Trátase de Sexi (a actual Almuñécar) A súa riqueza mineira, pesqueira e agrícola foi a causa de que o reino de Tartessos a mantivese na súa área de influencia.

Fundación de Qart Hadasht
-------------------------

A primeira constancia da existencia de Cartaxena refírese á fundación arredor do ano 227 adC. da cidade de *Qart Hadasht* ('Cidade Nova'), principal colonia cartaxinesa en Iberia, polo xeral cartaxinés Asdrúbal o Belo, xenro do xeneral Amílcar Barca.

A cultura tartesa estaba xa fortemente desarraigada pola influencia da cultura púnica, así que se supón que Asdrúbal simplemente refundiu e fortificou a cidade sobre a preexistente Mastia tartesa. A escavación arqueolóxica do nivel ibérico e cartaxinés preséntase moi difícil en Cartaxena, xa que está solapado pola Carthago Nova romana que se construíu por riba.

Véxase tamén
------------

### Ligazóns externas

* Ora Maritima de Avieno.

|  |  |
| --- | --- |
| Control de autoridades | 
* Wd: Q2506350
* GEC: 0041239

 |
Coordenadas: 42°27′26.15″N 7°23′38.82″O﻿ / ﻿42.4572639, -7.3941167

Vista do miradoiro da Capela
O **miradoiro da Capela** é un miradoiro situado na zona oriental do Canón do Sil, na parroquia de Vilachá, no concello lugués da Pobra do Brollón.

Atópase na ribeira dereita do río Sil, no extremo sur do concello da Pobra do Brollón, a 609 metros de altitude. Accédese a el dende Vilachá por unha pista de terra de pouco máis dun quilómetro de lonxitude. Oriéntase cara ao sueste e o desnivel de case 400 metros sobre o río permite contemplar o Canón do Sil, os viñedos de Vilachá e a aldea de Torbeo, no concello de Ribas de Sil, situada na outra ribeira.

O miradoiro reformouse en 2012 e está formado por unha estrutura de madeira con laterais de metacrilato para contemplar o canón. Ademais, conta cunha área recreativa con mesas e bancos. O Concello da Pobra do Brollón, co apoio da Deputación de Lugo, investiu uns 30.000 euros na reforma.

Notas
-----

1. ↑  "Mirador da Capela". *Consorcio de Turismo Ribeira Sacra*.
2. ↑  "Un mirador transparente en Vilachá". *La Voz de Galicia*. 24 de marzo de 2012. Consultado o 6 de setembro de 2019.

Véxase tamén
------------

* Información na web do Consorcio de Turismo da Ribeira Sacra
Logo de Nocilla.
**Nocilla** é unha crema de cacao de orixe española, creada no ano 1967 polo grupo Starlux. No ano 2002, Nutrexpa compra Nocilla.

Historia
--------

No ano 1967, o grupo Starlux inspírase na marca italiana Ferrero, creadora da crema de cacao Nutella, para crear Nocilla, a súa alternativa de España. Os seus ingredientes eran: cacao, leite, azucre e abelás. O produto presentouse naquela co slogan *Que merendilla!*.

No ano 1997, os accionistas de Starlux venden Starlux ao grupo Knorr, á que máis tarde comprou a multinacional holandesa Unilever. Cinco anos despois, compra a marca Nutrexpa, creadora de Cola Cao. Con Nutrexpa, Nocilla pasa a ter máis sabores e empeza a venda de repostería.

Actualmente, véndese en España e Portugal.

Sabores
-------

Os sabores clásicos de Nocilla son: *orixinal* (crema de abelás con cacao) e *dúo* (crema orixinal e crema de leite). Máis tarde chegaron ao mercado novos sabores como crema de leite, crema tripla de abelás ou crema de amorodo (xa extinta). Tradicionalmente o envase era un vaso de cristal, en ocasións formando parte de coleccións creadas expresamente por coñecidos deseñadores ou debuxos animados como Doraemon ou Bob Esponxa

Notas
-----

1. ↑  Anuncio de Nocilla do ano 1968
2. ↑  Venden Starlux a Knorr
3. ↑  "Nocilla fai vasos de Doraemon". Arquivado dende o orixinal o 02 de maio de 2013. Consultado o 18 de abril de 2013.
4. ↑  Nocilla fai vasos de Bob Esponxa
Segundo a actual Constitución do Camerún, o **primeiro ministro do Camerún** é un cargo con relativamente pouco poder. Aínda que é oficialmente nomeado para ser xefe de goberno, é o Presidente do Camerún o que ostenta a maior parte do poder executivo e pode despedir o primeiro ministro a vontade.

Historia
--------

O cargo existiu na parte oriental do Camerún dende que obtivo a súa independencia de Francia en 1960. Cando a parte occidental conseguiu tamén a independencia dos británicos en 1961, as dúas metades da federación do Camerún mantiveron a súa autonomía e cada unha tivo un primeiro ministro por separado. En 1972, Camerún converteuse nun estado unitario e o cargo de primeiro ministro ficou temporalmente vacante. En 1975, Paul Biya foi nomeado como primeiro ministro de todo Camerún. Despois de que Biya accedese á Presidencia, o cargo de primeiro ministro non existiu desde 1984 a 1991.

Lista de primeiros ministros do Camerún, 1960–presente
------------------------------------------------------

*Artigo principal**:* Lista de primeiros ministros do Camerún.

Véxase tamén
------------

### Outros artigos

* Política do Camerún
* Presidente do Camerún
* Xefes de Estado e goberno actuais

### Ligazóns externas

* *Constitución da República do Camerún* (versións inglesaArquivado 15 de decembro de 2017 en Wayback Machine. e francesa). 18 de xaneiro de 1996. Consultado o 29 de maio de 2019.
* Sitio web oficial
| 100 francos Marie Curie  |
| --- |
|  |  |
| A/: Dúas coroas de pólas de oliveira e palma. Valor facial. Marcas de ceca (cornucopia e golfiño). 
Lendas: RÉPUBLIQUE • FRAÇAISE / LIBERTÉ - ÉGALITÉ - FRATERNITÉ / PHYSIQUE / CHIMIE  | R/: Busto de perfil de Marie Courie cara á dereita. Nome do gravador (CORBIN) baixo o busto. 
Lendas: • MARIE CURIE • • 1867 - 1934 •  |
| * **Período**: 5ª República Francesa.
* **Data**: 1984.
* **Ceca**: *Monnaie de Paris*.
* **Deseñador**: Raymond Corbin.
* **Tiraxe total**: 4.066.247 exemplares.
* **Metal**: prata (900 milésimas).
* **Diámetro**: 31,00 mm.
* **Peso**: 15, 00 g.
* **Espesor**: 2,10 mm.
* **Canto**: liso.
 |

Os **100 francos Marie Curie** son unha moeda francesa de prata con valor facial de cen francos franceses emitida en 1984 en conmemoración do cincuentenario do falecemento da científica polaca naturalizada francesa Marie Curie (1867-1934), galardoada co premio Nobel en dúas ocasións.

Moeda circulante
----------------

Tanto o anverso como o reverso desta moeda foron deseñados e gravados polo escultor e medallista francés Raymond Corbin (1907-2002).

O anverso reproduce como motivo prinipal senllas coroas vexetais, unha de palma e outra de oliveira, que representan cada unha un dos premios Nobel obtidos por Marie Curie, o de Física en 1903 e o de Química en 1911. 

No reverso amósase un retrato de Marie Curie de perfil, ollando cara á dereita.

Retrato de Marie Curie en 1903.
Da produción do franco conmemorativo do 50º aniversario do pasamento de Marie Curie encargouse a *Monnaie de Paris.*

Existe unha variante da moeda, á parte do seu modelo estándar. Trátase dunha tiraxe reducida cun acabamento especial (*proof* ou *essai*), con fondo espello e relevo mate, na que se inscribiu a palabra ESSAI en letras pequenas no reverso, preto do bordo dereito da moeda.

Emisións especiais noutros metais
---------------------------------

Ademais da súa emisión ordinaria, destinada á súa posta en circulación, existen outras diversas versións desta moeda con idéntico deseño e cuñadas en metais diferentes, algunhas delas tamén en verión *piéfort*, é dicir co dobre de grosor e de peso.

Tipos e tiraxes
---------------


| Metal | Tipo de emisión | Peso | Exemplares cuñados |
| --- | --- | --- | --- |
| Prata | Estándar. | 15 g | 4.066.247 |
| *Proof - Essai.* | 15 g | 1.850 |
| *Piéfort.* | 30 g | 500 |
| Ouro | Estándar. | 17 g | 5.000 |
| *Piéfort*. | 53,7 g | 34 |
| Platino | *Piéfort* | 60 g | 9 |

Notas
-----

1. 1 2 3 4 5  "100 francs Marie Curie". *fr.numista.com*
2. 1 2 3 4 5  "100 Francs (50th Death anniversary of physicist Marie Curie - 0.900)". *Colnect.com*
3. ↑  Lauber W. (2013). Páxinas 113, 115 (foto na páxina 112).
4. ↑  "100 Francs (Essai 50th Anniversary - Death of Marie Curie)". *Colnect.com*
5. ↑  "100 frans Marie Curie 1984". *fr.numista.com*
6. ↑  "100 Francs (50th Anniversary - Death of Marie Curie". *Colnect.com*

Véxase tamén
------------

### Bibliografía

* Demougin, J. (2003). *Histoire du franc.* Editions du Layeur. ISBN 978-2915118094

### Outros artigos

* Marie Curie
* *Monnaie de Paris*
* Franco francés

* Portal:Francia
**Primo López Rivadulla**, nado en Vila de Cruces en 1910 e finado en Pontevedra o 26 de xaneiro de 1937, foi un funcionario e político galego.

Traxectoria
-----------

Secretario xudicial, era funcionario municipal do concello de Carbia. Promotor e director do grupo teatral Liga de Amigos da Vila de Cruces. Foi secretario de Izquierda Republicana e da Fronte Popular de Carbia. Co golpe de Estado do 18 de xullo de 1936 agochouse en Santiago de Compostela, onde foi localizado e detido pola Garda Civil de Cruces o 15 de agosto. Foi trasladado a illa de San Simón, a espera de xuízo. Xulgado en Pontevedra en consello de guerra o 9 de xaneiro por rebelión xunto con outros 18 republicanos de Carbia, foi condenado a pena de morte. Foi executado en Pontevedra o 26 de xaneiro de 1937 ás 17:30 con Manuel Sarmiento Debén, Eduardo Brea Cajide e Antonio Gómez López.

Notas
-----

1. ↑  A Liga de Amigos de Vila de Cruces
2. ↑  *El Progreso*, 8-1-1937, p. 3.
3. ↑  *Diario de Pontevedra*, 27-1-1937, p. 2.

Véxase tamén
------------

### Bibliografía

* Igrexas, Manuel: "Os fusilados de Vila de Cruces" (29/8/2012) en *Historias de Deza*.

### Ligazóns externas

* Vítimas da represión franquista en Vila de Cruces
* 

* Primo López Rivadulla na páxina web *Nomes e Voces*.
Coordenadas: 42°05′25″N 8°05′40″O﻿ / ﻿42.09028, -8.09444

Penagache.
O **monte de Penagache**, de 1.226 metros de altitude, está situado na Serra do Laboreiro. Fai de linde entre os concellos de Verea e Quintela de Leirado.

Historia
--------

Na época de posguerra foros moitos os veciños adicados ao estraperlo que, aproveitando a súa proximidade coa Raia Seca, atravesban a Serra do Laboreiro por aquí para chegar a Castro Laboreiro. Estas viaxes facíanse pola noite, moitas veces con condicións climatolóxicas adversas, tales como neve, choiva, vento e frío de montaña. Os produtos cos que máis se comerciaba eran o café, as pedras de chisqueiro e o bacallau salgado (denominado na zona como *bacalao*). Debido a isto, construíuse máis tarde un cuartel da Garda Civil na zona. Antes da inclusión de España na Unión Europea, todos os anos, acudían ao Concello alcaldes e diversos funcionarios dos concellos da raia galego-portuguesa para revisar os lindes entre a Galiza e Portugal.
Martin Behaim nun gravado da obra *Narrative and critical history of America, Volume 2* de Justin Winsor.
**Martin Behaim**, nado en Núremberg o 6 de outubro de 1459 e finado o 29 de xullo de 1507, foi un navegador e xeógrafo de Bohemia ó servizo do rei de Portugal.

Traxectoria
-----------

Behaim era o primoxénito de Martin Behaim e da súa dona Agnes Schopper, unha familia de comerciantes ricos de orixe checa. Desde moi cedo sentiu vocación polo comercio e en 1477 partiu para Flandres, fixando a súa residencia en Mechelen co obxectivo de se introducir no comercio internacional. Ó ano seguinte mudou a súa residencia para Antuerpen, onde se relacionou coa factoría portuguesa local. Arredor de 1480 partiu para Lisboa onde se integrou na comunidade mercantil interesada na exploración ultramarina, relacionouse con navegantes, cosmógrafos e exploradores, posiblemente entrou no círculo de cosmógrafos do rei Xoán II.. En 1484 embarcou como cosmógrafo na expedición de Diogo Cão á costa occidental de África.

En 1486 estableceu a súa residencia na illa azoriana de Faial, onde existía unha numerosa colonia flamenga liderada por Jobst van Hürter, o fundador da cidade de Horta. Nese ano casou con Joana de Macedo, filla de van Hürter. Martin Behaim permaneceu en Faial ata 1490, ano no que volve para Nuremberg, permancendo alí ata 1493, período durante o cal construíu en colaboración co pintor Georg Albrecht Glockenthon un dos primeiros globos terrestres coñecidos, que chamou "Erdapfel" (mazá do mundo) e que o guindou para a fama. O Globo de Behaim, tamén coñecido como Globo de Nuremberg, seguiu a idea dun globo de 1475 construído para o papa Sisto VI, mais mellorando a representación e incluíndo meridianos e a liña do Ecuador.

Notas
-----

1. ↑  Ivan Sviták, *First Bohemians in America*
2. ↑  Kirkpatrick Sale, *Christopher Columbus and the Conquest of Paradise*
3. ↑  Ernest George Ravenstein, M. A. Botha, The Voyages of Diogo Cão and Bartholomeu Dias, 1482-88. O propio Behaim escribiu sobre a súa participación nesta viaxe pero non hai ningunha outra fonte que o confirme

|  |  |
| --- | --- |
| Control de autoridades | 
* Wd: Q44838
* WorldCat
* VIAF: 34537786
* BNF: 12374984q
* BRE: 1864989
* Bridgeman: 20682
* CERL: cnp00397446
* DBE: martin-behaim
* DeutscheBio: 118654829
* EBID: ID
* FAST: 156429
* GEC: 0008648
* GND: 118654829
* ISNI: 0000 0000 8113 4000
* LCCN: n85089013
* NKC: jx20050429002
* NLG: 73979
* NTA: 074782169
* openMLOL: 277307
* PTBNP: 45717
* SELIBR: 274478
* SNAC: w6pw34b8
* SUDOC: 087210754
* Treccani: martin-behaim

 |
**Horus Escorpión** (II) ou o **Rei Escorpión** foi un gobernante do Antigo Exipto, pertencente á denominada Dinastía 0.

Aínda que os datos sobre Horus Escorpión son imprecisos (ata se dubida da súa mesma existencia), algúns estudosos sosteñen que viviría cara ao ano 3200 a. C. e que conquistou Hieracómpolis, a cidade máis importante do Alto Exipto, transformándose no dominador do país.

A existencia de Horus Escorpión parece confirmada por unha cabeza de maza cerimonial de pedra calcaria descuberta en Hieracómpolis a finais do século XIX polo arqueólogo James Edward Quibell, na que figura un faraón coa coroa branca e un escorpión xunto á cabeza, acompañado do falcón Horus, símbolo da realeza exipcia. Esta maza está depositada no Museo Ashmolean e é unha das representacións máis antigas dun rei exipcio. Pertencente a unha época na que a escritura era incipiente, debuxándose xunto ao rei un escorpión, a modo de xeroglífico, que representaba o nome do faraón.

Quíxose interpretar isto como evidencia da existencia dun gobernante chamado Escorpión, que inauguraría, ou proseguido segundo unha tradición real, a unificación do Antigo Exipto, levada a cabo con posterioridade e foi efectuada cara ao ano 3100 a. C. cando os gobernantes do Alto Exipto dominaron o Baixo Exipto.

Horus Escorpión leva unha aixada na man coa que abre un dique, o que se relaciona cos ritos relixiosos sobre a inundación do Nilo, e na parte superior hai oito paxaros representados: estes convertéronse máis adiante no xeroglífico que representaba os *súbditos*, o que indicaría a preeminecia deste gobernante.

O Rei Escorpión e Hollywood
---------------------------

O Rei Escorpión inspirou un filme estadounidense protagonizado por Dwayne Johnson, *The Scorpion King*, no que todo o que se describe é pura fantasía, historicamente falando.

| Antigo Exipto |
| --- |
| *Segue a:* - | **Rei Escorpión**(3200 a.C.-3150 a.C.) | *Precede a:* Narmer |
| *Dinastía 0* |
**Bartolo Sabas Nicolás Catá Abalde**, nado en Marín e finado en Cuba en 1916, foi un xornalista galego.

Traxectoria
-----------

Republicano e anticlerical. Emigrou moi novo a Cuba. En 1879, dende a sociedade La Festival intentou fundar un banco de xiro e depósitos para os envíos do diñeiro emigrante. Partidario da independencia da illa, escribiu o folleto autonomista *Verdades amargas* (1895). Regresou a Marín e fundou en 1897 *El Eco de Marín*, no que comezaron a colaborar Víctor Said Armesto, Julio Camba e Joaquín Pesqueira. Foi excomungado e publicou en 1900 *El Eco Marinense*, que foi suspendido dous anos despois. Acosado polo cerco católico e caciquil, sacou *El Marinense* en 1902, que pechou por denuncia das autoridades civís. Foi correspondente en Marín de *Noticiero de Vigo*. En 1909 editou *Nuevo Marín*, que pasou a denominarse *El Eco de Marín* dende 1912. O periódico custoulle a ruína, pois por orde do alcalde embargáronlle todos os bens. En 1914, despois dunha dura polémica coa prensa caciquil, desapareceu definitivamente. Regresou de novo a Cuba, onde morreu.

Obras
-----

* Verdades amargas: exposición de los males que afligen á Cuba, causas que lo determinan y remedios que se aconsejan para su salvación, 1895.
Unha moeda é unha peza de metal cun peso e lei garantidos por unha autoridade.

Historia
--------

As moedas foron unha tentativa ben éxitosa de organizar a comercialización de produtos, e substituír a simple troca de mercadorías. Hai diverxencias sobre cal pobo foi o primeiro en utilizar a técnica da cuñaxe de moedas, pois hai indicios de que en 1100 a.C. a China emitiu unidades metálicas cun peso e valor uniformemente determinado e que podemos considerar as primeiras moedas. No ámbito europeo e mediterráneo aparecen por primeira vez no século VI a.C. en Lidia (Asia Menor). Desde aquí estendeuse o seu uso por Grecia e os fenicios levárono por todo o Mediterráneo.

Durante moitos anos a moeda posuía un valor real, dependía do metal de que era feita e tiña un valor equivalente ao do metal co que se fabricaba (ouro ou prata). Hoxe, a maioría dos países do mundo usan moedas de valor nominal, pois o seu valor non corresponde ao metal de que é producida.

Véxase tamén
------------

### Outros artigos

* Metais e aliaxes de cuñaxe
* Coleccionismo de moeda

|  |  |
| --- | --- |
| Control de autoridades | 
* Wd: Q41207
* AAT: 300037222
* BNCF: 1461
* BNF: 13516317n
* BRE: 2227133
* EBID: ID
* GEA: 8937
* GiantBomb: 3055-219
* GND: 4040629-5
* HDS: 013663
* LCCN: sh85027797
* MAG: 74775082
* NDL: 01197979

 |
Exemplo do fenómeno *Rei das ratas* nun museo alemán.
Coñécese como **rei das ratas** o fenómeno que consiste no entrecruzamento das colas das ratas arrexuntadas no interior dun niño. Segundo a lenda, os animais convivirían en recintos de pequenas dimensións, polo que os rabos quedarían entrelazados e colados debido ao sangue, os excrementos e a sucidade reseca que os impregna, formando un nó imposíbel de desfacer.

Os animais así enlazados poden vivir e crecer xuntos. Segundo a lenda, habería un *Rei das ratas* que exercería unha certa autoridade sobre as outras ratas, conseguindo, por exemplo, que lle consigan comida.

Explicación
-----------

A maioría dos investigadores cren que este fenómeno é produto da imaxinación e se cadra foi creado pola manipulación consciente por parte de seres humanos, que atan as colas de ratas mortas e as momifican. Por outra banda, a causa podería ser que as crías de rata ocupaban espazos pequenos dalgúns edificios, acabando unidas entre si. Con todo, a conduta natural das ratas, que normalmente buscan a súa propia comodidade, contradí esta teoría. Non hai estudos científicos que corroboren unha causa natural do fenómeno.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rei das ratas*** |

### Bibliografía

* *Rottekonger. Facts & Faenomener* Nr. 3/1995 *(en dinamarqués)*

### Ligazóns externas

* Información sobre o fenómeno *(en inglés)*
Para outras páxinas con títulos homónimos véxase: Raque.
*Pennatula phosphorea*  
 Na parte inferior vese o raque
*Renilla reniformis*
O **raque** é, nos cnidarios da clase dos antozoos e orde dos pennatuláceos, o bulbo ou pedúnculo situado na base do pólipo axial, ancorado no substrato, que soporta os pólipos secundarios que nacen deste eixe.

Na familia dos renílidos, constituída polo único xénero *Renilla*, o raque é moi ancho e de contorno circular ou reniforme (de aí o seu nome) e en forma de folla carnosa que soporta numerosos pólipos unicamente na cara superior, carecendo de eixe axial. En conxunto, a colonia parece un abano.

Notas
-----

1. ↑  Garrido, Carlos 1997, p. 283.
2. ↑  Rivero, F. (1948): "Nuevos datos de *Renilla chilensis*"
3. ↑  Pennatúlidos en *duiops.net* *(en castelán)*.

Véxase tamén
------------

### Bibliografía

* Barnes, Robert D. (1968): *Invertebrate Zoology*. Philadelphia, Pensilvania, USA: Saunders. ISBN 978-0-7216-1561-5.
* Garrido, Carlos (1997): *Dicionário terminológico quadrilíngue de zoologia dos invertebrados*. A Coruha: Associaçom Galega da Língua. ISBN 84-8730-512-1.
* Williams, Gary C. (2011): "The Global Diversity of Sea Pens (Cnidaria: Octocorallia: Pennatulacea)". *PLoS ONE* **6** (7): e22747.

### Outros artigos

* Pennatuláceos
4 tipos de neuronas sensoriais.
Un **mecanorreceptor** é un receptor sensorial que reacciona ante a presión mecánica ou as distorsións, nos que están comprendidos os receptores do tacto, os acústicos, os barorreceptores e os receptores da gravidade, cuxos estímulos son as vibracións, as presións e as deformacións mecánicas do medio.

Na pel humana
-------------

Existen cinco tipos principais na pel humana sen pelo: os corpúsculos de Pacini, os corpúsculos de Meissner, os corpúsculos de Krause, as terminacións nerviosas de Merkel e os corpúsculos de Ruffini. Existen tamén mecanorreceptores na pel con pelo, e as células da cóclea son de feito os mecanorreceptores máis sensíbeis de todos, transducindo as presións de aire no son.

Son tamén estruturas que corresponden a terminacións nerviosas libres ou encapsuladas, que actúan como transdutores, é dicir, teñen a capacidade de transformar un estímulo mecánico, químico ou electromagnético nun impulso nervioso.

Mecanismo da sensación
----------------------

Os mecanorreceptores son neuronas secundarias que responden a estímulos mecánicos disparando potenciais de acción. Na transducción somatosensorial, as neuronas aferentes transmiten a través de sinapses unha mensaxe ao núcleo da medula espiñal, onde as neuronas de segunda orde mandan o sinal ao tálamo e realizan a sinapse coas neuronas de terceira orde no complexo ventrobasal. As neuronas de terceira orde mandan logo o sinal á córtex somatosensorial.

Notas
-----

1. ↑  **mecanorreceptor**, en Garrido, Carlos (1997): *Dicionário terminológico quadrilíngue de zoologia dos invertebrados*. A Coruña: Associaçom Galega da Língua. ISBN 84-8730-512-1.

Véxase tamén
------------

### Ligazóns externas

* Mechanoreceptor *Medical Subject Headings* (MeSH) na Biblioteca Nacional de Medicina dos EUA.

|  |  |
| --- | --- |
| Control de autoridades | 
* Wd: Q1348853
* BRE: 2210228
* EBID: ID
* JSTOR: mechanoreceptors
* MAG: 2779097085

 |

|  |  |
| --- | --- |
| Identificadores | 
* FMA: 86587

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Rei Cold** (コルド大王, *Korudo Daiō*?) é un personaxe do manga e anime *Dragon Ball*. É o pai de Freezer e Cooler, ten un gran parecido a Freezer na súa segunda fase, só que os seus cornos están segmentados, a pel é máis escura, a súa altura é maior e o seu poder acada os 73.000.000 de unidades de enerxía. Leva unha armadura das do exército do seu fillo de cor negra e leva unha capa. Debido a que o matan ó pouco tempo de aparecer, descoñécense as súas capacidades de transformarse ou calquera ataque seu. Segundo estimacións de Son Gohanda e dos outros loitadores que poden sentir o ki, o seu poder é superior ó de Freezer. O seu nome provén do inglés *Cold* (コールド, *Kōrudo*?, frío). É un personaxe seleccionable no videoxogo Dragon Ball Z: Budokai Tenkaichi 3.

Aparece brevemente co seu fillo Freezer, o cal foi reconstruído en gran parte en forma de cyborg, para destruír a Terra en vinganza da mutilación do seu fillo e para demostrar que a súa familia é a número un en forza en todo o universo. Porén, Toranks vence facilmente a Freezer. Cold ofrécelle a Toranks ocupar o lugar de Freezer, e cando el declina a oferta, Cold non se preocupa pois cre que a vitoria de Toranks se debe só ó uso da súa espada. Finalmente Toranks vence a Cold, quen pese ás súas súplicas é aniquilado.

No anime é empregado xunto coas Forzas Especiais Ginyū como recheo, xa sexa causando caos no inferno ou apoiando a Majin Boo na súa pelexa contra Son Goku.

Véxase tamén
------------

### Outros artigos

* Lista de personaxes de Dragon Ball

| * v
* c
* e
Personaxes de Dragon Ball |
| --- |
| Guerreiros do espazo | Son Goku · Son Gohanda · Son Goten · Vexeta · Toranks · Pan · Bra · Raditz · Nappa · Barduck · Rei Vexeta · Turles · Brolin |
| Humanos | Bulma · Chichi · Mestre Mutenroi · Krilín · Yamcha · Yajirobe · Chaoz · Lunch · Ten Shin Han · Doutor Guero · Videl · Señor Satán · Oob |
| Namekianos | Piccoro · Kamisama · Piccoro Daimaō · Dende · Nail |
| Aliens | Freezer · Rei Cold · Máxico Boo · Babidi · Bebé |
| Androides | C-16 · C-17 · C-18 · C-19 · C-20 · Célula · Súper C-17 |
| Dragóns | Shenron · Polunga · Shenron vermello · Dragóns escuros |
| Outros | Señor Popo · Karín · Oolong · Puar · Pilaf |


|  |  |
| --- | --- |
| Control de autoridades | 
* Wd: Q3321749
* MyAnimeList: 32466

 |
**Primitivo Elio Rodríguez Sanjurjo**, nado en Ourense en 1880 e finado en Lugo o 20 de decembro de 1947, foi un intelectual e escritor galego.

Traxectoria
-----------

Procedía dunha familia de Pobra de Seabra. Licenciado en Dereito pola Universidade de Salamanca e en Filosofía e Letras pola Universidade de Madrid. En 1920 marchou a Estados Unidos de América para desempeñar unha cátedra de Literatura Española do século XIX na Cornell University Ithaca (Nova York). Catedrático de instituto en Baeza e Ourense, en 1932 obtivo a praza de catedrático de Xeografía e Historia no instituto de Lugo.

Experto en mitoloxía e astroloxía (introduciu a Vicente Risco no orientalismo), e lector de Rubén Darío, Verlaine e Baudelaire, influíu nos membros da Xeración Nós, especialmente en Otero Pedrayo, cos que compartiu parladoiros e conferencias no Ateneo de Ourense.

Colaborou en *La Centuria* co pseudónimo de Beta Herculis. Foi académico correspondente da Real Academia Galega.

Vida persoal
------------

Primitivo Sanjurjo e Raquel Salgado.
Casou en 1921 con Raquel Salgado, filla de Francisco Salgado López-Quiroga.

Obras
-----

* *Las mesetas ideales*, 1910.
* *Escenas de gigantomaquia*, 1923.
* *Errores de la actual división provincial de España y fundamentos geográficos para una nueva división en provincias*, 1925.

Notas
-----

1. ↑  *Vida Gallega*, 5-11-1921, p. 18.

Véxase tamén
------------

### Bibliografía

* Vázquez-Monxardín Fernández, A. e Arias Chachero, P. (2016): *Primitivo Rodríguez Sanjurjo y su eplistolario con Otero Pedrayo*.

### Ligazóns externas

* Pequena biografía

|  |  |
| --- | --- |
| Control de autoridades | 
* Wd: Q20533162
* WorldCat
* VIAF: 87179275
* BNE: XX1421923
* DBE: primitivo-elio-rodriguez-sanjurjo
* ISNI: 0000 0000 5983 9143
* NTA: 238971767

 |
As pezas en forma de **L** e **S** do Tetris son **quirais** 2D. O cadrado, a barra e a **T** son **aquirais**.
A **quiralidade**(do grego *χειρ*, *kheir*: "man") é unha propiedade de asimetría importante en varias ramas da ciencia. Un obxecto ou sistema é **quiral** se non se pode superpoñer á súa imaxe especular. O obxecto quiral e a súa imaxe especular chámanse **enantiomorfos** (do grego *formas opostas*) ou enantiómeros cando se refiren ás moléculas. Chámase obxecto **aquiral** ou **non quiral** (ás veces tamén **anfiquiral**) se pode superpoñerse á súa imaxe especular.

Definición xeométrica
---------------------

En xeometría unha figura é aquiral se e só se o seu grupo de simetría contén polo menos unha isometría *de inversión de orientación*. En dúas dimensións, cada figura que posúe un eixe de simetría é aquiral, e pode demostrarse que cada figura aquiral *acoutada* debe ter un eixe de simetría.

En tres dimensións, cada figura que posúe un plano de simetría ou un centro de simetría é aquiral. Porén, hai figuras aquirais que carecen tanto de planos coma de centro de simetría. En termos de grupos puntuais, todas as figuras quirais carecen dun eixe de rotación impropio (Sn). Isto significa que non poden conter un centro de inversión (i) ou un plano especular (σ). Soamente poden ser quirais as figuras cunha designación de grupo puntual C1, Cn, Dn, T, O, ou I.

Notas
-----

1. ↑  "bUSCatermos". *aplicacions.usc.es*. Consultado o 2022-04-11. [*Ligazón morta*]
2. ↑  "QUIRO". *Etimologías de Chile - Diccionario que explica el origen de las palabras* (en castelán). Consultado o 2022-04-11.

Véxase tamén
------------

### Outros artigos

* Sólido ríxido
* Simetría
* Quiralidade
* Quiralidade (química)

|  |  |
| --- | --- |
| Control de autoridades | 
* Wd: Q2467946
* MAG: 168928949

 |
**Martin Landolt**, nado o 30 de xuño de 1968 en Näfels, é un político suízo, presidente do Partido Burgués Democrático Suízo.

Traxectoria
-----------

Landolt realizou a súa formación de empregado de banca no Banco Cantonal de Glarus, mais logo continuou a súa formación nunha escola superior de administración de empresas. Entre novembro de 2010 e outubro de 2013 foi conselleiro político de UBS.

Landolt entrou en 1998 no Gran Consello de Glarus nas listas da Unión Democrática do Centro. De 2003 até 2008 foi vicepresidente da sección cantonal do partido. O 19 de maio de 2008 anunciou a súa marcha do partido, argüíndo que as ideas liberais xa non encaixaban co partido. Asumiu entón a presidencia da Fracción Liberal, os disidentes da UDC, no seo do parlamento de Glarus e estivo entre os fundadores do Partido Burgués Democrático Suízo, converténdose en presidente da sección cantonal. O 8 de febreiro de 2009 entrou, nunha elección parcial, no Consello Nacional. O 5 de maio de 2012 substituíu a Hans Grunder como presidente do PBDS.

Notas
-----

1. ↑  Hubert Mooser: *«So wie der UBS-Job gestaltet ist, sehe ich keine Konflikte».*
2. ↑  *Martin Landolt befreit die BDP von der UBS.*[*Ligazón morta*]
3. ↑  «Streit in der Glarner SVP», *NZZ online* vom 19.
4. ↑  «SVP-Präsi hat genug von Blochers Stil Arquivado 09 de xullo de 2008 en Wayback Machine.», *Blick online* vom 19.
5. ↑  *Martin Landolt ist neuer Präsident der BDP* Arquivado 21 de outubro de 2013 en Wayback Machine. bei tagesschau.sf.tv, 5.

|  |  |
| --- | --- |
| Control de autoridades | 
* Wd: Q125433
* WorldCat
* VIAF: 4483152381779001950001
* GND: 1214716504
* Munzinger: 00000029591
* SUDOC: 243983867

 |
| Pul |
| --- |
| **پول  en paxta** |
|  |  |
| 50 pul. 1980(anverso) | 50 pul. 1980.(reverso) |
| Código: |  |
| Ámbito: |  Afganistán |
| Símbolo: |  |
| Fracción: |  |
| Moedas: | 1, 2, 3, 5, 10, 20, 25, 50 pul. |
| Emisor: |  |
| Taxa de troco: |  |
| *Troco actual* |

O **pul** (paxta: پول; persa: پل) é a moeda divisionaria equivalente á centésima parte do afgani, a unidade monetaria oficial da República Islámica de Afganistán.

Desde a reforma monetaria de 2002, non existe a súa especie física.

Historia
--------

O pul ten o seu antecedente nunha antiga moeda de cobre da mesma denominación propia do mundo persa e do Cáucaso, cuñada entre os séculos XIII e XVIII.

Ata 1925, a moeda de Afganistán era a rupia afgá, que estaba dividida en paisa. En 1925, a rupia foi substituída polo afgani, que, pola súa vez, foi subdividido en 100 puls.

No momento da súa introdución, a moeda dun pul era de cobre e pesaba un gramo, en tanto que a de 10 pul pesaba 6 gramos.

As moedas emitidas con esta denominación entre 1925 e teñen os valores de 1, 2, 3, 5, 10, 20, 25 e 50 puls.

Notas
-----

1. 1 2  "Pul". En Alfaro Asins, C. et al. (2009). *Diccionario de numismática*. Ministerio de Cultura, Madrid. Páxina 151. ISBN 978-84-8181-405-7
2. ↑  "World Currencies: Afghani". *Online Coin Club*.
3. 1 2  "World Currencies: Afghani". *Online Coin Club*.
4. ↑  "1 Pūl - Tsewang Rabtan". *Numista.com*
5. ↑  "Afghani". *Encyclopaedia Iranica*.
6. ↑  "Afghanistán. 100 Pul = 1 Afghani". *Numista.com*

Véxase tamén
------------

### Outros artigos

* Afgani
Para outras páxinas con títulos homónimos véxase: Toxa.

O río **Toxa** é un afluente do río Deza. Transcorre de sur a norte. Nace na fronteira dos concellos de Forcarei e Silleda (Pontevedra) e descorre pola parroquia silledense de Graba entre outras moitas.

Curso
-----

Durante os primeiros quilómetros o río discorre encaixado entre altos montes que superan en moitas veces os 700 msnm polo leste e os 600 msnm, na parte occidental, para axiña baixar ás terras chás das parroquias Fiestras, Rellas ou Chapa entre outros lugares. Por estas terras o río discorre manso para logo salvar o desnivel das fervenza do Toxa en Pazos, de gran beleza e valor paisaxístico, e morrer metros abaixo no leito do río Deza. Neste río é posible a pesca deportiva sobre todo de troitas.
O río dá lugar a un val denominado val do Toxa.

Galería de imaxes
-----------------

*Artigo principal**:* Galería de imaxes do río Toxa.
* Río Toxa pouco antes de Pazos.
* Río Toxa ao seu paso por Graba.
* Fervenza no mes de outubro Pazos, Silleda.
* Silleda.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Toxa*** |

### Outros artigos

* Fervenza do Toxa

| * v
* c
* e
Ríos que percorren o concello de Silleda |
| --- |
| 
* Río Cervañiña
* Río Deza
* Río de Escuadro
* Río da Gouxa
* Río Toxa
* Río Ulla

 |
O **Reial Club Deportiu Espanyol B** é un club de fútbol español da cidade de Barcelona, en Cataluña. É o primeiro equipo filial do Reial Club Deportiu Espanyol. Foi fundado en 1994 e xoga na Segunda División B Española.

Historia
--------

En 1981 creouse o **Futbol Club Cristinenc** en Santa Cristina d'Aro, na provincia de Xirona. O club tivo unha rápida ascensión desde as últimas divisións ata a Terceira División. Converteuse nun equipo filial do RCD Espanyol.

En 1991, o equipo cambiou a súa denominación pola de **Cristinenc-Espanyol**, sendo retitulado **RCD Espanyol B** tres anos máis tarde, converténdose no primeiro filial do RCD Espanyol. Nos seguintes anos militou en Terceira e Segunda B, logrando na terceira categoría do fútbol español a segunda posición na tempada 2001/02. Xogou en tres ocasións a promoción, pero non conseguiu o ascenso a Segunda.

Na tempada 2009/10, o Espanyol B acabou na 16ª posición pero perdeu o playoff de descenso, baixando a Terceira. Na tempada 2011/12 acabou 2º e xogou o playoff de ascenso aínda que foi eliminado polo Extremadura UD na segunda rolda. Con todo, houbo varios equipos que descenderon por débedas e o Espanyol comprou unha praza para o seu filial na Segunda B.

Datos do club
-------------

* **Tempadas en 2ª**: 0
* **Tempadas en 2ªB**: 13
* **Tempadas en 3ª**: 11
* **Tempadas en categorías rexionais**: 9
* **Promocións de ascenso a Segunda**: 3 (0 ascensos)

Palmarés
--------

* Subcampión da Segunda División B (1): 2001-02.
* **Terceira División Española (2)**: 1994-95, 2008-09.
* Subcampión da Terceira División (3): 1999-00, 2005-06, 2011-12.

Véxase tamén
------------

### Ligazóns externas

* Sitio web oficial *(en castelán)*

| * v
* c
* e
Segunda División RFEF - Grupo 3 · 2021-22 |
| --- |
| Andratx · Badalona · Brea · Cerdanyola del Vallès · Ebro · Ejea · Espanyol B · Europa · Formentera · Huesca B · Ibiza Islas Pitiusas · Lleida Esportiu · Numancia · Peña Deportiva · Prat · Tarazona · Terrassa · Teruel |
Identificación da SP-171.
Km 55.
A **SP-171** é unha autoestrada estatal de San Paulo, Brasil.

É denominada oficialmente como ***Rodovia Paulo Virgínio*** (no tramo entre Guaratinguetá e Cunha) e ***Rodovia Salvador Pacetti*** (no tramo entre Cunha e o límite do estado); a súa codificación é *SP-171*; por preservar a ruta dun camiño histórico colonial, lle é atribuída o pseudónimo de ***Estrada Real***.

Inicia en Guaratinguetá, pasa pola cidade de Cunha e remata no límite estatal con San Paulo, atravesando a rexión de Paraitinga-Paraibuna de norte a sur. No extremo sur da SP-171, ao chegar a Río de Xaneiro, convértese na autoestrada RJ-165, con destino á Parati.

A SP-171, ademais de comunicar as cidades do vale do río Paraíba á costa atlántica, ten importancia cultural, histórica e natural para o Estado de San Paulo.

Véxase tamén
------------

### Outros artigos

* Autoestrada

### Ligazóns externas

* DER-SP — Departamento de Estradas de Rodaxe do Estado de San Paulo *(en portugués)*.
Conexións RJ45 nun switch EthernetConector RJ-45
O **RJ45** é unha interface física comunmente usada para conectar redes de cablaxe estruturada, (categorías 4, 5, 5e , 6a e 7). *RJ* é un acrónimo inglés de *Registered Jack* que á súa vez é parte do Código Federal de Regulacións dos Estados Unidos. Posúe oito 'pins' ou conexións eléctricas, que normalmente se usan coma extremos do cable de pares trenzado.

Conectores RJ-45
Adoita utilizarse con estándares como EIA/TIA-568A e EIA/TIA-568B, que define a disposición dos pins ou wiring pinout.

Para que todos os cables funcionen en calquera rede, séguese un estándar á hora de facer as conexións. Os dous extremos do cable levan un conector RJ45 coas cores na orde indicada na figura.

Cable plano
-----------

Para usar cun hub, switch, router ou rede local.

|
|  |
**Cable plano(normal)**| Pin Nº | Extremo 1 | Extremo 2 |
| --- | --- | --- |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |

Cable cruzado
-------------

Se só se queren conectar 2 computadoras, existe a posibilidade de colocar a orde das cores de tal maneira que non sexa necesaria a presenza dun hub. É o que se coñece como un cable cruzado.

Hoxe en día a maioría de hubs ou switches soportan cables cruzados para conectar entre eles. Para algunhas tarxetas de rede é indiferente que se lles conecte un cable cruzado ou plano, elas mesmas configúranse para poder utilizalo PC-PC ou PC-Hub/switch.

|
|  |
**Cable cruzado**| Pin Nº | RJ-45 1 | RJ-45 2 |
| --- | --- | --- |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |

Unha aplicación común é o uso en cables de rede Ethernet, onde se usan 8 pins (4 pares).

Outras aplicacións inclúen terminacións de teléfonos (4 pines ou 2 pares), outros servizos de rede como RDSI e T1 e incluso RS232.
***Privatdozent*** é, desde o século XIX, un título universitario de tradición alemá en Europa. Designa aos ensinantes que recibiron unha habilitación, pero que non obtiveron (aínda) unha cátedra de ensinanza ou de investigación. Por iso, o *Privatdozent* non recibía remuneración ningunha por parte do goberno; porén, era un paso obrigado para obter unha cátedra.

O título de *Privardozent* estableceuse en Prusia ao redor de 1810, e non se convertería en común até 1860. Este título académico existe en Alemaña, Austria e Suíza.

O *Privatdozent* está autorizado para dar, ademais de titorías, conferencias na Universidade, polo privilexio de *venia legendi*. En Suíza, o dereito de *venia legendi* concédese por un período de tres anos, renovábel.

Noutros países utilízanse os termos equivalentes *docent / dosent / dozent / доцент* en Bosnia-Hercegovina, Bulgaria, Croacia, Dinamarca, Estonia, Finlandia, Hungría, Lituania, Macedonia do Norte, Noruega, Polonia, República Checa, Rusia, Serbia, Eslovaquia, Eslovenia, Suecia, Turquía, Ucraína etc.

Notas
-----

1. ↑  Recoñecemento formal dunha aptitude e autorización para exercela.
2. ↑  Titres académiques na web da Universidade de Lausanne.
3. ↑  Ordonnance sur l’habilitation à l’École polytechnique fédérale de Lausanne.

|  |  |
| --- | --- |
| Control de autoridades | 
* Wd: Q1402736
* GND: 4175734-8

 |
Mapa de Casiopea feito por Tycho BraheStar, coa Supernova de 1572 etiquetada como I. Nuoa stella.Mapa de Casiopea feito por Tycho Brahe, coa Supernova de 1572 etiquetada como I. Nuoa stella.
**SN 1572** é o nome dado á supernova observada no 1572 por Tycho Brahe na constelación de Casiopea. Na actualidade é coñecida sobre todo como **SN 1572** mais tamén como a supernova de Tycho ou **B Cassiopeiae** (B Cas). Foi unha supernova de Tipo Ia, unha das oito das que hai rexistros a ollo nu. Xurdiu en novembro de 1572 e foi notada por Brahe entre outros.
Os restos foron observados de xeito óptico, pero sobre todo en lonxitudes de onda de radio. Como radiofonte é coñecida como **3C 10**.

A súa aparición colócase entre as observacións máis importantes efectuadas na historia da astronomía, pois axudou a revisar os antigos modelos celestes, acelerando o cambio na astronomía e a súa revolución, comezando pola necesidade de elaborar mellores catálogos estelares (que necesitaron mellores instrumentos) e a confrontación do dogma aristotélico de inmutabilidade do ceo na esfera das estrelas.

Notas
-----

1. ↑  Krause, Oliver; Tanaka, Masaomi; Usuda, Tomonori; Hattori, Takashi; Goto, Miwa; Birkmann, Stephan; Nomoto, Ken'ichi (2008-12). "Tycho Brahe's 1572 supernova as a standard type Ia explosion revealed from its light echo spectrum". *Nature* **456** (7222): 617–619. ISSN 0028-0836. doi:10.1038/nature07608.

|  |  |
| --- | --- |
| Control de autoridades | 
* Wd: Q554280
* EBID: ID
* SIMBAD: SN 1572A

 |